หนูมีเพศสัมพันธ์กันในวันที่18เมษาค่ะ โดยที่ไม่ได้ใส่ถุงยางเพียง5นาที แล้วเอาออก และมาใส่ถุงยางทีหลังต่อจนเสร็จค่ะ และได้ทานยาคุมฉุกเฉินไปเมื่อวันที่20เมษาค่ะ ซึ่งใกล้กับช่วงเวลาที่ประจำเดือนจะมาค่ะ ประจำเดือนของหนูรอบที่แล้วมา25มีนาค่ะ ถ้าเป็นอย่างนี้หนูต้องดูของรอบเดือนเมษาก่อน หรือต้องรอดูของรอบเดือนถัดไปคะ
สวัสดีค่ะ การมีเพศสัมพันธ์โดยไม่ได้ใส่ถุงยางอนามัยป้องกันเอาไว้ตลอดเวลานั้น มีโอกาสที่จะทำให้เกิดการตั้งครรภ์ได้เช่นกันหลังจากนั้นถ้าได้ใช้ยาคุมฉุกเฉินตามไปอย่างถูกต้องภายใน 72 ชั่วโมง อาจช่วยลดโอกาสการตั้งครรภ์ลงไปได้ประมาณ 80-90%ยาคุมฉุกเฉินอาจทำให้ประจำเดือนมาคลาดาเคลื่อนไปได้ แต่ไม่ควรเกิน 7 วันจากที่ควรจะเป็นหรือไม่เกิน 35 วันจากรอบก่อนสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาตามรอบเดือนที่ควรจะเป็น (นับจากครั้งสุดท้ายที่มีรอบเดือนมาตามปกติ) ควรไปยืนยันผลที่รพ.และหาสาเหตุต่อไป